56. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΚΩΝ ΚΑΙ ΒΙΟΜΗΧΑΝΙΑΣ ΚΑΙ ΕΝΕΡΓΕΙΑΣ ΤΕΧΝΟΛΟΓΙΑΣ Αριθ. 1040131/3091/Α0009 της 30 Μαΐου/18 Ιουν. 1990 (ΦΕΚ Β΄ 365) Καθορισμός του τύπου και περιεχομένου των εντύπων που απαιτούνται από φορολογικής πλευράς για τη παροχή Ηλεκτρικού Ρεύματος και της διαδικασίας υποβολής και αξιοποιήσεως τούτων. Έχοντας υπόψη: 1.Τις διατάξεις των παρ. 2 και 14 του άρθρ. 8 του Νόμ. 1882/1990 «περί μέτρων για την περιστολή της φοροδιαφυγής, διαρρυθμίσεων στην άμεση και έμμεση φορολογία και άλλων διατάξεων». 2.Την ανάγκη καθορισμού της διαδικασίας για την καλύτερη εφαρμογή των παραπάνω διατάξεων, αποφασίζουμε: Καθορίζουμε τον τύπο και το περιεχόμενο των δικαιολογητικών εγγράφων που υποβάλλονται στις Δημόσιες Οικονομικές Υπηρεσίες (Δ.Ο.Υ .) του Υπουργείου Οικονομικών, για παροχή ηλεκτρικού ρεύματος, καθώς και την διαδικασία υποβολής και αξιοποιήσεως αυτών, ως  ακολούθως: 1.Η Υπεύθυνη δήλωση του αδειούχου εγκαταστάτη ηλεκτρολόγου, ως έχει σήμερα το έντυπο αυτό, υποχρεωτικά πριν κατατεθεί στην ΔΕΗ, πρέπει να θεωρηθεί από την Δημόσια Οικονομική Υπηρεσία (Δ.Ο.Υ .) για την φορολογία του ηλεκτρολόγου. Για το σκοπό αυτό, η δήλωση αυτή μαζί με την άδεια της πολεοδομικής υπηρεσίας θα προσκομίζεται στην αρμόδια Δ.Ο.Υ . σε δύο αντίτυπα το ένα από αυτά μπορεί να είναι και φωτοαντίγραφο το οποίο απαραιτήτως θα φέρει την υπογραφή και την σφραγίδα του ηλεκτρολόγου. Το ένα αντίτυπο και σε περίπτωση που έχει υποβληθεί φωτοαντίγραφο, το πρωτότυπο μετά την σχετική θεώρηση μαζί με την άδεια της πολεοδομικής υπηρεσίας αφού ελεγχθούν τα στοιχεία της δήλωσης επιστρέφεται στον ενδιαφερόμενο για να υποβληθεί στην ΔΕΗ, το δε άλλο αντίτυπο τοποθετείται στο φορολογικό φάκελλο του ηλεκτρολόγου, για την παρακολούθηση της δραστηριότητος αυτού. 2.Για την παροχή ηλεκτρικού ρεύματος πέρα από τη θεώρηση της δήλωσης του εγκαταστάτη ηλεκτρολόγου υπάρχει παράλληλα και η υποχρέωση του ιδιοκτήτη ή εργολάβου, για την υποβολή ειδικού εντύπου με το οποίο θα δηλώνεται η εργασία που εκτέλεσε χωριστά ο κάθε επιτηδευματίας τεχνίτης, σύμφωνα με όσα ορίζονται στο έντυπο αυτό (Ε. 283). Συνεπώς για την υποβολή των στοιχείων αυτών θα γίνεται και δεύτερη θεώρηση πάνω στην Υπεύθυνη δήλωση του εγκαταστάτη ηλεκτρολόγου. Η υποβολή των στοιχείων αυτών και η θεώρηση της δήλωσης μπορεί να γίνει στην αρμόδια Δ.Ο.Υ . για την φορολογία του ηλεκτρολόγου ή στην αρμοδία Δ.Ο.Υ . για την φορολογία του ιδιοκτήτη ή εργολάβου. 3.Σε περίπτωση που ο ηλεκτρολόγος εργάζεται εκτός της έδρας του η δήλωση μπορεί να υποβληθεί και στην αρμόδια Δ.Ο.Υ . του τόπου εργασίας, η οποία υποχφρεούται να τη διαβιβάσει στην αρμόδια για την φορολογία του ηλεκτρολόγου Δ.Ο.Υ .. 4.Τα έντυπα με τα στοιχεία των επιτηδευματιών που εκτέλεσαν τις βασικές εργασίες της οικοδομής θα στέλνονται από τις Δ.Ο.Υ . που τα παραλαμβάνουν, στις αρμόδιες για τη φορολογία των επιτηδευματιών Δ.Ο.Υ . 5.Τα έντυπα με τα στοιχεία των επιτηδευματιών που εκτέλεσαν τις βασικές εργασίες της οικοδομής προκειμένου για πολυώροφες οικοδομές θα υποβάλλονται μόνο κατά την παροχή ηλεκτρικού ρεύματος στο πρώτο διαμέρισμα που θα χορηγείται από την Δ.Ο.Υ . που παρέλαβε τα έντυπα και θεώρησε τη δήλωση του εγκαταστάτη ηλεκτρολόγου σχετική βεβαίωση, η οποία και θα προσκομίζεται για την θεώρηση των δηλώσεων του ηλεκτρολόγου για την παροχή ρεύματος των υπολοίπων διαμερισμάτων. 6.Αν, κατά χρόνο που υποβάλλεται η δήλωση του ηλεκτρολόγου στην αρμόδια Δ.Ο.Υ ., δεν έχουν εκτελεστεί όλες οι εργασίες της οικοδομής, οι οποίες πρέπει να αναφέρονται στην άδεια της Πολεοδομίας που χορηγείται μετά από αυτοψία στην οικοδομή, αντί για το ανωτέρω έντυπο, θα υποβάλλεται από τον υπόχρεο υπεύθυνη δήλωση του Νόμ. 1599/1986 με την οποία θα δηλώνεται ότι το έντυπο αυτό θα υποβληθεί από αυτόν, μέσα στον επόμενο μήνα από το μήνα που εκτελέστηκαν οι εργασίες απευθείας στις αρμόδιες για τη φορολογία των επιτηδευματιών που εκτέλεσαν τις εργασίες Δ.Ο.Υ . 7.Σε περίπτωση που εργασίες εκτελέστηκαν από τον ίδιο τον ιδιοκτήτη ή εργολάβο θα δηλώνεται με δήλωση του Νόμ. 1599/1986 και θα προσκομίζονται τα υπό του Κ.Φ.Σ. προβλεπόμενα στοιχεία για την αγορά των υλικών, από τα οποία θα αποδεικνύεται η εκτέλεση των εργασιών. 8.Η Δημόσια Επιχείρηση Ηλεκτρισμού δεν θα εγκρίνει την παροχή ηλεκτρικού ρεύματος αν η δήλωση του αδειούχου εγκαταστάτη ηλεκτρολόγου δεν φέρει τις παραπάνω θεωρήσεις των αρμο(Αντί για τη σελ. 224,327) Σελ. 224,327(α) Τεύχος ΙΒ-10-2-ΙΒ-10-3 Σελ.103  Δημόσια Επιχείρηση Ηλεκτρισμού 132..η.56 δίων Δημοσίων Οικονομικών Υπηρεσιών (Δ.Ο.Υ .). 9.Την φορολογική ευθύνη για την εκτέλεση της ηλεκτρολογικής εγκατάστασης την φέρει ο αδειούχος ηλεκτρολόγος που υπέγραψε την υπεύθυνη δήλωση για την παροχή ηλεκτρικού ρεύματος. Σελ. 224,328(α) Τεύχος ΙΒ-10-2–ΙΒ-10-3 Σελ.104  Δημόσια Επιχείρηση Ηλεκτρισμού 132..η.56 